Държавен вестник, бр. 75, 2008 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  75
Чл. 31. (1) Всички помещения във войсковия
район се номерират.
(2) На входната врата на всяко помещение
се поставя табелка с номера на стаята и с над-
пис за нейното предназначение, която трябва
да бъде разположена на вратата на утвърдено-
то за поделението място и с утвърдените разме-
ри и цвят.
(3) На входната врата на канцелариите на
командирите (началниците) се поставя едно-
образна табелка с надпис на длъжността, зва-
нието и фамилията на съответния командир
(началник).
(4) Във всяко помещение се поставя и опис
на имуществото (мебели и инвентар). Описите
се изготвят и подписват от отговорника на по-
мещението и се утвърждават от неговия коман-
дир (началник).
Чл. 32. Външните входове на сградите във
войсковия район се оборудват с приспособле-
ния за почистване на обувките и се поставят
кошчета за отпадъци.
Чл. 33. (1) За командира на батальона (ди-
визион, ескадрила), неговите заместници и
щаба, командирите на роти (батареи, звена),
за личния състав от регистратурите и секци-
ите на батальона се определят и оборудват
канцеларии.
(2) За командния състав на батальона (ди-
визион, ескадрила) се определят и оборудват
стаи за подготовка и провеждане на занятия,
съвещания, почивка и др.
Чл. 34. В стаите (местата) за съхраняване и
почистване на оръжието се съхранява и обслуж-
ва стрелковото оръжие и снаряжението на под-
разделенията.
Чл. 35. (1) За военнослужещите—мъже и
жени, се определят отделни стаи за преоблича-
не, почивка и съхраняване на облеклото и лич-
ните вещи, като се оборудват с необходимия
инвентар.
(2) В стаята в зависимост от щатния състав
на военнослужещите трябва да има:
1. гардероби за личното облекло;
2. закачалки;
3. столове (пейки);
4. огледала;
5. маса за гладене;
6. ютия;
7. стенен часовник, поставен на видно място;
8. кошче за отпадъци;
9. средства за пожарна безопасност;
10. резервно (аварийно) осветление.
(3) При излизане на полеви учения, лагери,
дежурства и занятия за повече от едно деноно-
щие за военнослужещите жени в зависимост от
категорията им се устройват отделни палатки.
Чл. 36. Стаята (мястото) за тютюнопушене
се оборудва с пепелници или сандъчета с пя-
сък и отговаря на условията на нормативните
актове.
Чл. 37. Санитарните възли и баните се обо-
рудват с необходимите тоалетни, умивални с
кранове за топла и студена вода и душкабинки.
Чл. 38. (1) Във всяко поделение се предвиж-
дат необходимият брой спални помещения
(сгради) за личен състав в зависимост от кате-
горията на поделението.
(2) Спалните помещения се оборудват съг-
ласно табел и се използват за настаняване на
военнослужещи при провеждане на мобилиза-
ция, при привеждане в по-високи състояния на
бойна готовност, при провеждане на паради,
мисии и операции, както и при подготовка на
общи мероприятия.
Чл. 39. На прозорците на долните етажи на
сградите с изглед към външни за войсковия
район улици се поставят матови стъкла или се
оборудват с щори.
Чл. 40. (1) На таванските прозорци се пос-
тавят защитни решетки.
(2) През зимата таванските прозорци се зат-
варят.
(3) Таванските помещения се заключват и
запечатват с печата на съответното материал-
ноотговорно (длъжностно) лице.
Чл. 41. (1) Командирът (началникът) на по-
делението ежегодно със заповед определя на-
чалото и края на отоплителния период.
(2) Със заповедта по ал. 1 се определят още:
1. редът и времето за отопление;
2. редът за раздаване на гориво;
3. военнослужещите, които ще отговарят за
отоплителните уреди.
(3) До 20 дни преди началото на отоплител-
ния период всички парни котли, системи за цен-
трално отопление, отоплителни уреди и комини
трябва да бъдат приведени в изправност.
(4) След приключване на отоплителния пе-
риод всички печки се почистват и запечатват
(пломбират).
Чл. 42. (1) През отоплителния период в учеб-
ните кабинети и канцелариите се поддържа
температура не по-ниска от +18 °С, а в тези на
медицинските учреждения (пунктове)—не по-
ниска от +20 °С. В останалите помещения се
поддържа температура съгласно определените
норми.
(2) В учебните кабинети и канцеларии печ-
ките се палят (гасят) съгласно заповедта на ко-
мандира (началника) за отоплителния период.
(3) Отговорниците за отоплителните уреди
предварително се обучават по правилата за
боравене с тях и се инструктират за мерките за
пожарна безопасност.
Чл. 43. Забранява се използването на неиз-
правни отоплителни уреди, горивни течности
за подпалване, оставянето на запалени печки
без надзор; сушенето на дрехи, обувки и друго
имущество върху печките, както и държането,
цепенето и рязането на дърва в помещенията,
коридорите и стълбите.